Kuidas ma teksti suuruseid valin
#000000
Tekst moodustab veebilehest või mobiilirakendusest suurema osa. Seega see, milline on kirjatüüp, mängib vägagi olulist rolli. Mina teen üldiselt kõik asjad valesti, aga et oleks teada, kuidas, siis kirjutan sellest ka siin.
#000001
Kuidas ma valin kirja hierarhia?
#000002
Mis on üldse hierarhia ja miks on see oluline?
#000003
Joonis 1. Pole täpselt teada, kes on selle pildi/idee autor, kuid see võtab ülitabavalt kokku tüpograafia hierarhia olemuse. Googeldades leiad analoogseid pilte mitmeid.
#000004
Ehk lühidalt, tegemist on lugeja tähelepanu suunamisega moel, et nii lugejal oleks asi arusaadav ja mõnus lugeda kui ka materjali väljapanijal saaks eesmärk – et lugeja loeks seda, mida vaja – täidetud.
#000005
Küsimus mis siit omakorda tekib:
#000006
Kui suur või väike erinev pealkiri või tekstiplokk olema peaks?
#000007
Kui teha üks plakat, saab ilmselt kõhutunde või silmarõõmuga hakkama. Kui tegemist aga raamatu või mahukama rakendusega, oleks vaja mingit reeglit, et kõik tekstid kogu taiese ulatuses püsiks samas raamistikus. Teisel juhul oleks tegemist pornograafiaga, mis on küll vahva, aga kontrollimatu.
#000008
Inime, kes küljendamise või graafilise disainiga pikemalt tegelenud, saab ka intuitiivselt sellega hakkama, ent see, kellele pimedusjumalanna on oma kõrgete kontsadega otse silma astunud (nagu mina), tunneb head meelt, kui on käepärast ka lollikindlad abivahendid.
#000009
Üks selline abi on 1981 (loodan, et väga mööda ei pane) aastal Šveitsi tüpograaf Josef Müller-Brockmanni poolt loodud tüpograafiaskaalad. Ta kirjeldas need täpsemalt oma raamatus "Grid Systems in Graphic Design" (Müller-Brockmann,1981)
#000010
Joonis 2. Mülleri-Brockmanni raamatu esikaas ja veebilehel selle kõrval olnud suurem tekst, et siin see pilt liiga püstine poleks.
#000011
Lühidalt on tegemist muusikamaailmast tuntud intervallide ületoomisega tüpograafiasse. Eriti lihtsaks muudab asja, et veebis on saadaval ka toredad rakendused, mille abil saad endale sobiva harmoonilise skaala välja valida.
#000012
Minule meeldib võimas tüpograafia, seega, kui veebilehe iseloom vähegi lubab, kasutan suuri ja haarvaid pealkirju. Selle probleemiks kipub kindlat skaalat järgides olema see, et h2 ja h3 saavad olema liiga suured. Seega siin ma teen nii, et h1 pealkirja kujundan järgnevast skaalast sõltumatult.
#000013
Üks asi, mida ma pole veel enda jaoks paika pannud – kas ümardada pakutud suurused komakohatuks või mitte...
#000014
"Breakpointide" ehk disaini murdepunktide seadistamine Frameris
#000016
Kuidas kujundada logo kui arvad, et ei oska II
#000017